b"\n_START_ARTICLE_\nPri\xc5\xa1tina\n_START_SECTION_\nZgodovina\n_START_PARAGRAPH_\nV \xc4\x8dasu rimskega cesarja Justinijana I. (483-565) je bilo mesto popolnoma poru\xc5\xa1eno, nato pa ga je cesar obnovil - obstajala so tri mesta in sicer Justiniana Prima (sedaj vas Taor), Justiniana Secunda (sedaj naselje Ulpiana blizu Pri\xc5\xa1tine) in Justinopolis (sedaj vas Beder, vzhodno od vasi Taor). Med letoma 1282 in 1321 je bila Pri\xc5\xa1tina prestolnica srbskega kralja Milutina, kasneje pa tudi drugih kraljev vse do kosovske bitke leta 1389.\n_START_SECTION_\nIzvor imena\n_START_PARAGRAPH_\nIme Pri\xc5\xa1tina je izpeljano iz slovanske osnove *Pri\xc5\xa1\xd1\x8c\xc4\x8d\xd1\x8c, svojilnega pridevnika osebnega imena *Pri\xc5\xa1\xd1\x8ck\xd1\x8a (izpri\xc4\x8dan dandanes v kajkavskem priimku Pri\xc5\xa1ek, v starpoljskem osebnem imenu Przyszek in poljskem priimku Przyszek) s pripono -ina 'pripadajo\xc4\x8de X-u in njegovim ljudem'. Ime *Pri\xc5\xa1\xd1\x8ck\xd1\x8aje verjetno patronim iz osebnega imena *Pri\xc5\xa1\xd1\x8c, ohranjeno v poljskem priimku Przysz in lu\xc5\xbei\xc5\xa1kem Pri\xc5\xa1, hipokorizem iz slovanskega osebnega imena Pribyslav\xd1\x8a. Prebivalci Pri\xc5\xa1tine se imenujejo Prishtinali ali Prishtinas v alban\xc5\xa1\xc4\x8dini; v knji\xc5\xbeni srb\xc5\xa1\xc4\x8dini so Pri\xc5\xa1tinci (\xd0\x9f\xd1\x80\xd0\xb8\xd1\x88\xd1\x82\xd0\xb8\xd0\xbd\xd1\x86\xd0\xb8), v mestnem nare\xc4\x8dju pa Pri\xc5\xa1tevci (\xd0\x9f\xd1\x80\xd0\xb8\xd1\x88\xd1\x82\xd0\xb5\xd0\xb2\xd1\x86\xd0\xb8)."